静夜思播放:387万
赋得古原草送别播放:200万
咏鹅播放:315万
游子吟播放:278万
江雪播放:199万
九月九日忆山东兄弟播放:145万
鹿柴播放:115万
春晓播放:263万
悯农播放:164万
早发白帝城播放:158万
望庐山瀑布播放:130万
赠汪伦播放:112万
江南春播放:94万
寻隐者不遇播放:87万
咏柳播放:140万
望天门山播放:102万
送孟浩然之广陵播放:80万
鸟鸣涧播放:69万
凉州词播放:65万
登鹳雀楼播放:121万
回乡偶书播放:89万
绝句播放:72万
春夜喜雨播放:62万
枫桥夜泊播放:44万
山行播放:41万
夜宿山寺播放:37万
独坐敬亭山播放:26万
登乐游原播放:23万
宿建德江播放:21万
小儿垂钓播放:62万
清明播放:55万
秋浦歌播放:31万
别董大播放:28万
送元二使安西播放:27万
出塞播放:37万
芙蓉楼送辛渐播放:35万
幼儿园唐诗大全100首
001.静夜思 (唐)李白
床前明月光,疑是地上霜。
举头望明月,低头思故乡
002.望庐山瀑布 (唐)李白
日照香炉生紫烟,遥看瀑布挂前川,
飞流直下三千尺。疑是银河落九天。
003朝发白帝城 (唐)李白
朝辞白帝彩云间,千里江陵一日还。
两岸猿声啼不住,轻舟已过万重山。
004.秋浦歌 (唐)李白
白发三千丈,缘愁似个长。
不知明镜里,何处得秋霜。
005.夜宿山寺 (唐)李白
危楼高百尺,手可摘星辰。
不敢高声语,恐惊天上人。
006.赠汪伦 (唐)李白
李白乘舟将欲行,忽闻岸上踏歌声。
桃花潭水深千尺,不及汪伦送我情。
007.黄鹤楼送孟浩然之广陵(唐)李白
故人西辞黄鹤楼,烟花三月下扬州。
孤帆远影碧空尽,惟见长江天际流。
008.望天门山 (唐)李白
天门中断楚江开,碧水东流至此回。
两岸青山相对出,孤帆一片日边来。
009.绝句 (唐)杜甫
迟日江山丽,春风花草香。
泥融飞燕子,沙暖睡鸳鸯。
010.春夜喜雨 (唐)杜甫
好雨知时节,当春乃发生。
随风潜入夜,润物细无声。
野径云俱黑,江船火独明。
晓看红湿处,花重锦官城。
011.望岳(唐) 杜甫
岱宗夫如何?齐鲁青未了。
造化钟神秀,阴阳割昏晓。
荡胸生层云,决眦入归鸟。
会当凌绝顶,一览众山小。
012.春望 (唐) 杜甫
国破山河在,城春草木深。
感时花溅泪,恨别鸟惊心。
烽火连三月,家书抵万金。
白头搔更短,浑欲不胜簪。
013.绝句漫兴 (唐)杜甫
肠断春江欲尽头,杖藜徐步立芳洲。
癫狂柳絮随风舞,轻薄桃花逐水流。
014.登高 杜甫
风急天高猿啸哀,渚清沙白鸟飞回。
无边落木萧萧下,不尽长江滚滚来。
万里悲秋常作客,百年多病独登台。
艰难苦恨繁霜鬓,潦倒新停浊酒杯。
出师未捷身先死,长使英雄泪满襟。
015.曲江 (唐) 杜甫
朝回日日典春衣,每日江头尽醉归。
酒债寻常行处有,人生七十古来稀。
穿花蛱蝶深深见,点水蜻蜓款款飞。
传语风光共流转,暂时相赏莫相违。
016.绝句 (唐)杜甫
两个黄鹂鸣翠柳,一行白鹭上青天。
窗含西岭千秋雪,门泊东吴万里船。
017.池上 (唐)白居易
小娃撑小艇,偷采白莲回。
不解藏踪迹,浮萍一道开。
018.忆江南 (唐)白居易
江南好,风景旧曾黯。
日出江花红胜火,春来江水绿如蓝。
能不忆江南?
019.赋得古原草送别 (唐) 白居易
离离原上草,一岁一枯荣。
野火烧不尽,春风吹又生。
远芳侵古道,晴翠接荒城。
又送王孙去,萋萋满别情。
020.大林寺桃花 (唐)白居易
人间四月芳菲尽,山寺桃花始盛开。
长恨春归无觅处,不知转入此中来。
021.遗爱寺 (唐)白居易
弄石临溪坐,寻花绕寺行。
时时闻鸟语,处处是泉声。
022.过清华宫 (唐)杜牧
长安回望绣成堆,山顶千门次第开。
一骑红尘妃子笑,无人知是荔枝来。
023.泊秦淮 (唐)杜牧
烟笼寒水月笼沙,夜泊秦淮近酒家。
商女不知亡国恨,隔江犹唱后庭花。
024.山行 (唐)杜牧
远上寒山石径斜,白云深处有人家。
停车坐爱枫林晚,霜叶红于二月花。
025.清明 (唐)杜牧
清明时节雨纷纷,路上行人欲断魂。
借问酒家何处有?牧童遥指杏花村。
026.秋夕 (唐)杜牧
银烛秋光冷画屏,轻罗小扇扑流萤。
天阶夜色凉如水,卧看牵牛织女星。
027.相思 (唐)王维
红豆生南国,春来发几枝?
愿君多采撷,此物最相思。
028.鸟鸣涧 (唐)王维.
人闲桂花落,夜静春山空。
月出惊山鸟,时鸣春涧中。
029.使至塞上 (唐) 王维
单车欲问边,属国过居延。
征蓬出汉塞,归雁入胡天。
大漠孤烟直,长河落日圆。
萧关逢候骑,都护在燕然。
030.山居秋瞑 (唐) 王维
空山新雨后,天气晚来秋。
明月松间照,清泉石上流。
竹喧归浣女,莲动下渔舟。
随意春芳歇,王孙自可留。
031.九月九日忆山东兄弟(唐)王维
独在异乡为异客,每逢佳节倍思亲。
遥知兄弟登高处,遍插茱萸少一人。
032.送元二使安西 (唐)王维
渭城朝雨邑轻尘,客舍青青柳色新。
劝君更尽一杯酒,西出阳关无故人。
033.竹枝词 (唐)刘禹锡
杨柳青青江水平,闻郎江上唱歌声。
东边日出西边雨,道是无晴却有晴。
034.浪淘沙 (唐)刘禹锡
莫道谗言如浪深,莫言迁客似沙沉。
千淘万漉虽辛苦,吹尽黄沙始到金。
035.酬乐天扬州初逢席上见赠 (唐) 刘禹锡
巴山蜀水凄凉地,二十三年弃置身。
怀旧空吟闻笛赋,到乡翻似烂柯人。
沉舟侧畔千帆过,病树前头万木春。
今日听君歌一曲,暂凭杯酒长精神。
036.浪淘沙 (唐)刘禹锡
九曲黄河万里沙,浪淘风簸自天涯。
如今直上银河去,同到牵牛织女家。
037.乌衣巷 (唐)刘禹锡
朱雀桥边野草花,乌衣巷口夕阳斜。
旧时王谢堂前燕,飞入寻常百姓家。
038.乐游原 (唐)李商隐
向晚意不适,驱车登古原。
夕阳无限好,只是近黄昏。
039.无题 (唐)李商隐
相见时难别亦难,东风无力百花残。
春蚕到死丝方尽,蜡炬成灰泪始干。
晓镜但愁云鬓改,夜吟应觉月光寒。
蓬山此去无多路,青鸟殷勤为探看。
040.霜月 (唐)李商隐
初闻征雁已无蝉,百尺楼高水接天。
青女素娥俱耐冷,月中霜里斗婵娟。
041.从军行 (唐)王昌龄
青海长云暗雪山,孤城遥望雁门关。
黄沙百战穿金甲,不破楼兰终不还。
042.从军行 (唐)王昌龄
琵琶起舞换新声,总是关山旧别情。
撩乱边愁听不尽,高高明月照长城。
043.出塞 (唐)王昌龄
秦时明月汉时关,万里长征人未还。
但使龙城飞将在,不教胡马度阴山!
044.芙蓉楼送辛渐 (唐)王昌龄
寒雨连江夜入吴,平明送客楚山孤。
洛阳亲友如相问,一片冰心在玉壶。
045.逢雪宿芙蓉山主人 (唐)贺知章
日暮苍山远,天寒白屋贫。
柴门闻犬吠,风雪夜归人。
046.回乡偶书 (唐) 贺知章
少小离家老大回,乡音无改鬓毛衰。
儿童相见不相识,笑问客从何处来。
047.咏柳 (唐)贺知章
碧玉妆成一树高,万条垂下绿丝绦。
不知细叶谁裁出,二月春风似剪刀。
048.春晓 (唐)孟浩然
春眠不觉晓,处处闻啼鸟。
夜来风雨声,花落知多少?
049.过故人庄 (唐) 孟浩然
故人具鸡黍,邀我至田家。
绿树村边合,青山郭外斜。
开轩面场圃,把酒话桑麻。
待到重阳日,还来就菊花。
050.题诗后 (唐)贾岛
两句三年得,一吟双泪流。
知音如不赏,归卧故山秋。
051.题李凝幽居(唐) 贾岛
闲居少邻并,草径入荒园。
鸟宿池边树,僧敲月下门。
过桥分野色,移石动云根。
暂去还来此,幽期不负言。
052.登科后 (唐)孟郊
昔日龌龊不足夸,今朝放荡思无涯。
春风得意马蹄疾,一日看尽长安花。
053.游子吟 (唐)孟郊
慈母手中线,游子身上衣。
临行密密缝,意恐迟迟归。
谁言寸草心,报得三春晖。
054.离思 (唐)元稹
曾经沧海难为水,除却巫山不是云。
取次花丛懒回顾,半缘修道半缘君。
055.望月怀远 (唐)张九龄
海上生明月,天涯共此时。
情人怨遥夜,竟夕起相思。
灭烛怜光满,披衣觉露滋。
不堪盈手赠,还寝梦佳期。
056.送杜少府之任蜀州(唐)王勃
城阙辅三秦,风烟望五津。
与君离别意,同是宦游人。
海内存知己,天涯若比邻。
无为在歧路,儿女共沾巾。
057.别董大 (唐)高适
千里黄云白日曛,水风吹雁雪纷纷。
莫愁前路无知己,天下谁人不识君?
058.马诗 (唐)李贺
大漠沙如雪,燕山月似钩。
何当金络脑,快走踏清秋。
059.咏鹅 (唐)骆宾王
鹅,鹅,鹅,曲项向天歌。
白毛浮绿水,红掌拨清波
060.登鹳雀楼 (唐)王之焕
白日依山尽,黄河入海流。
欲穷千里目,更上一层楼。
061.江雪 (唐)柳宗元
千山鸟飞绝,万径人踪灭。
孤舟蓑笠翁,独钓寒江雪。
062.悯农 (唐)李绅
锄禾日当午,汗滴禾下土。
谁知盘中餐,粒粒皆辛苦。
063.新嫁娘 (唐)王建
三日入厨下,洗手作羹汤。
未谙姑食性,先遣小姑尝。
064.赐萧瑀 (唐)李世民
疾风知劲草,板荡识诚臣。
勇夫安知义?智者必怀仁。
065.柳 (唐) 郑谷
半烟半雨江桥畔,映杏映桃山路中。
会得离人无限意,千丝万絮惹春风。
066.金缕衣 (唐)杜秋娘
劝君莫惜金缕衣,劝君惜取少年时。
花开堪折直须折,莫待无花空折枝。
067.官仓鼠 (唐)曹邺
官仓老鼠大如斗,见人开仓亦不走。
健儿五粮百姓饥,谁遣朝朝入君口?
068.黄鹤楼 (唐) 崔颢
昔人已乘黄鹤去,此地空余黄鹤楼。
黄鹤一去不复返,白云千载空悠悠。
晴川历历汉阳树,芳草萋萋鹦鹉洲。
日暮乡关何处是,烟波江上使上愁。
069.寒食 (唐)韩翃
春城无处不飞花,寒食东风御柳斜。
日暮汉宫传蜡烛,轻烟散入五侯家。
070.劝学 (唐)颜真卿
三更灯火五更鸡,正是男儿读书时。
黑发不知勤学早,白首方悔读书迟。
071凉州词 (唐)王翰
葡萄美酒夜光杯,欲饮琵琶马上催。
醉卧沙场君莫笑,古来征战几人回?
072.凉州词 (唐)王之焕
黄河远上白云间,一片孤城万仞山。
羌笛何须怨杨柳,春风不度玉门关。
073.枫桥夜泊 (唐)张继
月落乌啼霜满天,江枫渔火对愁眠。
姑苏城外寒山寺,夜半钟声到客船
074.饮湖上初晴后雨 (宋)苏轼
水光潋艳晴方好,山色空蒙雨欲奇。
欲把西湖比西子,淡妆浓抹总相宜。
075.惠崇春江晚景 (宋)苏轼
竹外桃花三两枝,春江水暖鸭先知。
蒌蒿满地芦芽短,正是河豚欲上时。
076.题西林壁 (宋)苏轼
横看成岭侧成峰,远近高低各不同。
不识庐山真面目,只缘身在此山中
077.观书有感 (宋)朱熹
半亩方塘一鉴开,天光云影共徘徊。
问渠那得清如许,为有源头活水来。
078.劝学 (宋) 朱熹
少年易学老难成,一寸光阴不可轻。
未觉池塘春草梦,阶前梧叶已秋声。
079.春日 (宋)朱熹
胜日寻芳泗水滨,无边光景一时新。
等闲识得东风面,万紫千红总是春。
080.梅花 (宋)王安石
墙角数枝梅,凌寒独自开。
遥知不是雪,为有暗香来。
081.元日 (宋)王安石
爆竹声中一岁除,春风送暖入屠苏。
千门万户曈曈日,总把新桃换旧符。
082.泊船瓜洲 (宋)王安石
京口瓜洲一水间,钟山只隔数重山。
春风又绿江南岸,明月何时照我还。
083.冬夜读书示子聿(宋)陆游
古人学问无遗力,少壮工夫老始成。
纸上得来终觉浅,绝知此事要躬行。
084.示儿 (宋)陆游
死去元知万事空,但悲不见九州同。
王师北定中原日,家祭无忘告乃翁。
085.游山西村 (宋)陆游
莫笑农家腊酒浑,丰年留客足鸡豚。
山重水复疑无路,柳暗花明又一村。
箫鼓追随春社近,衣冠简朴古风存。
从今若许闲乘月,拄杖无时夜叩门。
086.晓出净慈寺送林子方(宋)杨万里
毕竟西湖六月中,风光不与四时同。
接天莲叶无穷碧,映日荷花别样红。
087.夏日绝句 (宋)李清照
生当作人杰,死亦为鬼雄。
至今思项羽,不肯过江东。
088.蚕妇 (宋)张俞
昨日入城市,归来泪满襟。
遍身罗绮者,不是养蚕人。
089.画眉鸟 (宋)欧阳修
百啭千声随意移,山花红紫树高低。
始知锁向金笼听,不及林间自在啼。
090.十七日观潮 (宋)陈师道
漫漫平沙走白虹,瑶台失手玉杯空。
晴天摇动清江底,晚日浮沉急浪中。
091.过零丁洋 (宋)文天祥
辛苦遭逢起一经,干戈寥落四周星。
山河破碎风飘絮,身世浮沉雨打萍。
惶恐滩头说惶恐,零丁洋里叹零丁。
人生自古谁无死?留取丹心照汗青。
092.题临安邸 (宋)林升
山外青山楼外楼,西湖歌舞几时休?
暖风熏得游人醉,直把杭州做汴州。
093.游园不值 (宋)叶绍翁
应怜屐齿印苍苔,小扣柴扉久不开。
春色满园关不住,一枝红杏出墙来。
094.石灰吟 (明)于谦
千锤万凿出深山,烈火焚烧若等闲,
粉身碎骨浑不怕,要留清白在人间。
095.竹石 (明)郑燮
咬定青山不放松,立根原在破岩中。
千磨万击还坚韧,任尔东西南北风
096.村居 (清)高鼎
草长莺飞二月天,拂提杨柳醉春烟
儿童散学归来早,忙趁东风放纸鸢。
097.己亥杂诗 (清)龚自珍
九州生气恃风雷,万马齐喑究可哀。
我劝天公重抖擞,不拘一格降人才。
098.己亥杂诗 (清)龚自珍
浩荡离愁白日斜,吟鞭东指即天涯。
落红不是无情物,化作春泥更护花
099.论诗 (清) 赵翼
李杜诗篇万口传,至今已觉不新鲜。
江山代有才人出,各领风骚数百年。